Diari Oficial de la Generalitat Valenciana


Sumari del DOGV 5157, del 19-12-2005 (2005/13877)

Resolució de 10 de novembre de 2005, del Servici Territorial d'Energia, relativa a la informació pública corresponent a la sol·licitud d'autorització administrativa, reconeixement en concret de la utilitat pública i l'aprovació de l'execució del projecte d'instal·lacions línia elèctrica a 132 kV, simple circuit, entre la ST Rocamora i la ST Carrús, que discorre pels termes municipals de Crevillent, San Isidro, Albatera, Orihuela, la Granja de Rocamora i Callosa de Segura, a la província d'Alacant, així com de l'estudi de l'impacte ambiental, presentat per Iberdrola Distribución Eléctrica, SAU. ATLINE/2005/379/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5157

Data del DOGV
:   19-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13622


Organisme emissor
:   Conselleria d'Infraestructures i Transport

Tipus de document
:   Anunci

Resolució de 10 de novembre de 2005, del Servici Territorial d'Energia, relativa a la informació pública corresponent a la sol·licitud d'autorització administrativa, reconeixement en concret de la utilitat pública i l'aprovació de l'execució del projecte d'instal·lacions línia elèctrica a 132 kV, simple circuit, entre la ST Rocamora i la ST Carrús, que discorre pels termes municipals de Crevillent, San Isidro, Albatera, Orihuela, la Granja de Rocamora i Callosa de Segura, a la província d'Alacant, així com de l'estudi de l'impacte ambiental, presentat per Iberdrola Distribución Eléctrica, SAU. ATLINE/2005/379/03. [2005/13790]
  
Als efectes previstos en 125 i 144 del Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en la Llei 54/1997, de 17 de novembre, del Sector Elèctric,i a allò que preceptua el Decret 162/1990, de 15 d'octubre, sobre impacte ambiental, se sotmet a informació pública el projecte d'autorització administrativa següent.
  
Peticionari: Iberdrola Distribución Eléctrica, SAU, CIF: A-95075578, amb seu social al c/ Cardenal Gardoqui, núm. 8, 48698 Bilbao.
  
Objecte de la petició: l'autorització administrativa, el reconeixement en concret de la utilitat pública i l'aprovació de l'execució del projecte d'instal·lacions línia elèctrica a 132 kV, simple circuit, entre la ST Rocamora i la ST Carrús, que discorre pels termes municipals de Crevillent, San Isidro, Albatera, Orihuela, la Granja de Rocamora i Callosa de Segura, a la província d'Alacant, així com de l'estudi de l'impacte ambiental.
  
Característiques de les instal·lacions:
  
Antecedents: en l'actualitat la ST Elx Sud s'alimenta de dos línies de 132 kV, una procedent directament de Rocamora i l'altra és una derivació de la línia Rocamora-Carrús-Sant Vicent al seu pas per Elx Sud. No obstant això, la fallada d'una qualsevol d'estes produïx sobrecàrregues inadmissibles en l'altra, per la qual cosa no es pot garantir l'alimentació d'Elx Sud, amb la consegüent pèrdua de mercat en cas d'alguna contingència, així com tampoc es poden connectar noves subestacions en el nivell de 132 kV com la nova ST Crevillent 132 kV necessària per a poder descarregar la xarxa de 66 kV i les transformacions 132/66 kV de la zona.
  
La línia objecte del present projecte és de les denominades de 1a categoria, segons el reglament de línies elèctriques d'alta tensió. Es projecta per a una tensió de 132 kV.
  
La longitud de la línia elèctrica aèria del projecte és de 13.916,14 metres.
  
Àrea d'autorització: l'autorització afecta els termes municipals de Crevillent, San Isidro, Albatera, Orihuela, la Granja de Rocamora i Callosa de Segura.
  
Pressupost: un milió tres-cents huitanta-dos mil set-cents huitanta-nou euros amb noranta-un cèntims (1.382.789,91 €)
  
El projecte inclou plans parcel·laris i la relació concreta i individualitzada dels béns i dels drets afectats.
  
El que es fa públic perquè se'n prenga coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el ServiciTerritorial d'Energia, Rambla Méndez Núñez, 41 d'Alacant (CP 03762), i presentar, en dos exemplars, en el dit centre les al·legacions que consideren oportunes en el termini de vint dies a partir de l'endemà de la inserció d'este anunci.
  
Alacant, 10 de novembre de 2005.- El cap del Servici Territorial d'Energia: Miguel García Mengual.